മതന്യൂന പക്ഷങ്ങളിലെ വിദ്യാര്ത്ഥികള്ക്കായി സ്കോളര്ഷിപ്പ് ചാര്ട്ടേര്ഡ് അക്കൗണ്ട്സ് കമ്ബനി സെക്രട്ടറി വിദ്യാര്ത്ഥികള്ക്ക് ഡിസംബര് നാല് വരെ അപേക്ഷിക്കാം വിശദ വിവരങ്ങള് ഇങ്ങനെ.. തിരുവനന്തപുരം: മത ന്യൂന പക്ഷങ്ങളിലെ വിദ്യാര്ത്ഥികള്ക്കായി സംസ്ഥാന ന്യൂനപക്ഷ ക്ഷേമവകുപ്പിന്റെ സ്കോളര്ഷിപ്പ്. ചാര്ട്ടേര്ഡ് അക്കൗണ്ട്സ്, കോസ്റ്റ് ആന്റ് മാനേജ്മെന്റ് അക്കൗണ്ട്സ്, കമ്ബനി സെക്രട്ടറിഷിപ്പ് വിദ്യാര്ത്ഥികള്ക്കായാണ് സ്കോളര്ഷിപ് നല്കുന്നത്. ദാരിദ്ര്യ രേഖയ്ക്ക് താഴെയുള്ള കുടുംബങ്ങളിലെ വിദ്യാര്ത്ഥികള്ക്ക് ജനസംഖ്യാനുപാതികമായാണ് സ്കോളര്ഷിപ്പ് നല്കുന്നത്. കേരളത്തില് പഠിക്കുന്നതും സ്ഥിരതാമസക്കാരുമായ മുസ്ലീം, ക്രിസ്ത്യന്, സിഖ്, ബുദ്ധ, പാഴ്സി, ജൈന മതവിഭാഗത്തില്പ്പെട്ട വിദ്യാര്ത്ഥികള്ക്ക് സ്കോളര്ഷിപ്പിനായി അപേക്ഷിക്കാം. അപേക്ഷിക്കുന്ന വിദ്യാര്ത്ഥികള് എട്ട് ലക്ഷം രൂപയില് താഴെ വാര്ഷിക വരുമാനമുളളവരാകണം. ബി.പി.എല് വിഭാഗത്തില്പ്പെട്ടവര്ക്ക് മുന്ഗണന നല്കുന്നതാണ്. ബി.പി.എല് അപേക്ഷകരുടെ അഭാവത്തില് ന്യൂനപക്ഷ മത വിഭാഗത്തിലെ എട്ട് ലക്ഷം രൂപ വരെ വാര്ഷിക വരുമാനമുളള എ.പി.എല്. വിഭാഗത്തെ പരിഗണിക്കുന്നതാണ്. www.minoritywelfare.kerala.gov.in ലൂടെയാണ് അപേക്ഷിക്കേണ്ടത്. അപേക്ഷ സ്വീകരിക്കുന്ന അവസാന തീയതി 2021 ഡിസംബര് 04. കൂടുതല് വിവരങ്ങള്ക്ക് 0471 2300524 എന്ന നമ്ബറില് ബന്ധപ്പെടാം. Tags